A Bizottság 2174/2003/EK rendelete

(2003. december 12.)

a 466/2001/EK rendeletnek az aflatoxin tekintetében történő módosításáról

(EGT vonatkozású szöveg)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre [1], és különösen annak 2. cikke (3) bekezdésére,

mivel:

(1) A legutóbb az 1425/2003/EK rendelettel [2] módosított, az élelmiszerekben előforduló egyes szennyező anyagok legmagasabb értékének meghatározásáról szóló, 2001. március 8-i 466/2001/EK bizottsági rendelet [3] megállapítja egyes élelmiszerekben az aflatoxin B1 és az összes aflatoxin legmagasabb értékét.

(2) A 466/2001/EK rendelet előírja, hogy amennyiben 2003. július 1-je előtt olyan kukoricára vonatkozóan, amely fogyasztás, vagy élelmiszer-összetevőként történő felhasználás előtt válogatásnak, vagy egyéb fizikai kezelésnek van alávetve, nem állapítanak meg sajátos legmagasabb értéket, ezt követően a közvetlen fogyasztásra szánt gabonafélékre megállapított értékeket kell alkalmazni. Ennek oka, hogy a kukoricánál nem zárható ki, hogy a válogatás, vagy egyéb fizikai kezelés az aflatoxin szennyezettséget csökkenti, az eljárás hatékonyságát azonban még bizonyítani kell. Azt is előírták, hogy amennyiben nem állnak rendelkezésre adatok, amelyek a feldolgozatlan gabona sajátos legmagasabb értékét igazolnák, akkor a 2 μg/kg aflatoxin B1 és 4 μg/kg összes aflatoxin legmagasabb érték alkalmazandó.

(3) A kukoricára vonatkozó adatokat e vonatkozásban adták meg. A megadott adatok alapján egyértelmű, hogy a nem feldolgozott kukorica aflatoxin tartalma válogatás, vagy egyéb fizikai kezelés során a végtermékben történt tisztítást követően jelentősen csökkenthető (kukoricadara pehely előállításához, egyéb kukoricadara). Az aflatoxin szennyezettség elsősorban rostaaljban (hulladék) és kukoricacsírában, korpalisztben és tört kukoricában került megállapításra (takarmányozási termékek). Bár mennyiségileg nem lehet pontosan és megbízhatóan megállapítani, hogy milyen mértékű ez a csökkenés, a rendelkezésre álló adatokból azonban világosan kitűnik, hogy a különböző tisztítási és feldolgozási lépések kellőképpen hatásosak, az aflatoxinnak a fogyasztásra szánt kukoricatermékekből történő eltávolítására, az 5 μg/kg aflatoxin B1 és 10 μg/kg összes aflatoxin tartalmú nyers kukorica 2 μg/kg aflatoxin B1 és 4 μg/kg összes aflatoxin tartalmú fogyasztásra szánt kukoricaterméket jelentene, és a fogyasztóvédelem magas színvonalát biztosítaná.

(4) Nyilvánvaló, hogy egyes élelmiszer ellenőrök és analitikusok az analízis eredményeinek bemutatásánál ugyanolyan számú szignifikáns számjegyet alkalmaznak, mint amennyit a jogszabályokban a legmagasabb érték megadásánál megadnak.

(5) Ezért a 466/2001/EK rendeletet ennek megfelelően módosítani kell.

(6) Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A RENDELETET:

1. cikk

A 466/2001/EK rendelet a következőképpen módosul:

(1) A 4. cikk (3) bekezdésének helyébe a következő rendelkezés lép:

"(3) Az I. melléklet 2.1.1.1. pontjában meghatározott legmagasabb aflatoxin értéknek nem megfelelő földimogyorót, dióféléket és szárított gyümölcsöt, valamint a melléklet 2.1.2.1. pontjában meghatározott legmagasabb értéknek nem megfelelő kukoricát csak akkor lehet forgalomba hozni, ha ezek a termékek:

a) nem kerülnek közvetlen emberi fogyasztásra, illetve azokat nem használják fel élelmiszergyártásnál élelmiszer-összetevőként,

b) megfelelnek a földimogyoróra az I. melléklet 2.1.1.2. pontjában, a diófélékre és a szárított gyümölcsökre az I. melléklet 2.1.1.3. pontjában, valamint a kukoricára az I. melléklet 2.1.2.3. pontjában meghatározott legmagasabb értékeknek,

c) további válogatásra, vagy egyéb fizikai kezelésre kerülnek, és e kezelést követően az I. melléklet 2.1.1.1. és 2.1.2.1. pontjában meghatározott legmagasabb határértéket nem haladják meg, és a kezelés hatására nem keletkeznek egyéb ártalmas maradványok,

d) olyan jelöléssel vannak ellátva, amely egyértelműen feltünteti a termékek alkalmazási körét, és olyan jelölést tartalmaz, mely szerint "a terméket emberi fogyasztás, vagy élelmiszergyártásnál élelmiszer-összetevőként történő felhasználás előtt válogatni kell, vagy fizikai kezelésnek kell alávetni az aflatoxin szennyezés csökkentése céljából.""

(2) Az I. melléklet e rendelet mellékletének megfelelően módosul.

2. cikk

Ez a rendelet az Európai Unió Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. december 12-én.

a Bizottság részéről

David Byrne

a Bizottság tagja

[1] HL L 37., 1993.2.13., 1. o.

[2] HL L 203., 2003.8.12., 1. o.

[3] HL L 77., 2001.3.16., 1. o.

--------------------------------------------------

MELLÉKLET

A 466/2001/EK rendelet I. melléklete a következőképpen módosul:

1. A 2. szakasz (mikotoxinok) 2.1 pontja (aflatoxinok) helyébe a következő szöveg lép:

"Termék | Legmagasabb határérték (μg/kg) | Mintavételi eljárás | A vizsgálati módszerek teljesítmény kritériumai |

B1 | (B1+B2+G1+G2) | M1 |

2.1.AFLATOXINOK

2.1.1.Földimogyoró, diófélék és szárított gyümölcsök

2.1.1.1.Földimogyoró, diófélék és szárított gyümölcsök, valamint ezek feldolgozott termékei közvetlen emberi fogyasztásra, vagy élelmiszer-összetevőként felhasználva | 2,0 | 4,0 | – | 98 /53/EK bizottsági irányelv | 98/53/EK irányelv |

2.1.1.2.Emberi fogyasztás, vagy élelmiszer-összetevőként történő felhasználás előtt válogatásnak, vagy egyéb fizikai kezelésnek alávetett földimogyoró | 8,0 | 15,0 | – | 98 /53/EK irányelv | 98/53/EK irányelv |

2.1.1.3.Emberi fogyasztás, vagy élelmiszer-összetevőként történő felhasználás előtt válogatásnak, vagy egyéb fizikai kezelésnek alávetett diófélék és szárított gyümölcsök | 5,0 | 10,0 | – | 98 /53/EK irányelv | 98/53/EK irányelv |

2.1.2.Gabonafélék (a hajdinával együtt, Fagopyrum sp.)

2.1.2.1.Gabonafélék (a hajdinával együtt, Fagopyrum sp.) és ezek feldolgozott termékei közvetlen emberi fogyasztásra, vagy élelmiszer-összetevőként történő felhasználásra | 2,0 | 4,0 | – | 98/53/EK irányelv | 98 /53/EK irányelv |

2.1.2.2.Gabonafélék (a hajdinával együtt, Fagopyrum sp.) a kukorica kivételével, emberi fogyasztás, vagy élelmiszer-összetevőként történő felhasználás előtt válogatásnak, vagy egyéb fizikai kezelésnek alávetve | 2,0 | 4,0 | – | 98/53/EK irányelv | 98 /53/EK irányelv |

2.1.2.3Kukorica emberi fogyasztás, vagy élelmiszer-összetevőként történő felhasználás előtt válogatásnak, vagy egyéb fizikai kezelésnek alávetve | 5,0 | 10,0 | – | 98/53/EK irányelv | 98 /53/EK irányelv |

2.1.3.A legutóbb a 806/2003/EK rendelettel módosított 92/46/EK tanácsi irányelvben meghatározott tej (nyerstej, tejtermékek előállítására szolgáló tej és hőkezelt tej) | – | – | 0,05 | 98/53/EK irányelv | 98 /53/EK irányelv |

2.1.4.A következő fűszerfajták:Capsicum spp. (szárított gyümölcsök, egészben vagy őrölve, beleértve a chilit, chiliport, cayenne borsot és a paprikát)Piper spp. (gyümölcsök, beleértve a fehér és a fekete borsot is)Myristica fragrans (szerecsendió)Zingiber officinale (gyömbér)Curcuma longa (kurkuma) | 5,0 | 10,0 | – | 98/53/EK irányelv | 98 /53/EK irányelv |

2. A 9. lábjegyzetet el kell hagyni.

--------------------------------------------------